Lietuvos rinkoje daugiausia vyravo S ir E kategorijų kiaulienos skerdenos. S kategorijos kiaulės sudarė 70 proc., E kategorijos – 27 proc. nuo visų suklasifikuotų kiaulių skaičiaus. 2020 m. sausio–liepos mėn. vidutinė kiaulių supirkimo kaina pagal skerdenų masę ir kokybę Lietuvos skerdyklose sudarė 172,45 EUR/100 kg ir buvo 12,53 proc. aukštesnė nei 2019 m. tuo pačiu laikotarpiu (153,19 EUR/100 kg). Kiaulių reprezentacinė E klasės vidutinė skerdenų supirkimo kaina analizuojamu laikotarpiu Lietuvoje ir visose kitose ES šalyse didėjo. Lietuvoje 2020 m. sausio–liepos mėn. kiaulių E klasės vidutinė skerdenų supirkimo kaina sudarė 170,95 EUR/100 kg ir buvo 12,62 proc. aukštesnė nei 2019 m. sausio–liepos mėn. Kiaulių vidutinė E klasės supirkimo kaina ES rinkoje tuo pačiu laikotarpiu sudarė 174,53 EUR/100 kg ir buvo 10,77 proc. aukštesnė nei 2019 m. atitinkamu laikotarpiu ir 2,09 proc. aukštesnė nei Lietuvoje. Labiausiai analizuojamu laikotarpiu kiaulių kaina padidėjo Danijoje – 24,03 proc. (iki 186,58 EUR/100 kg). 2020 m. sausio–liepos mėn. kaimyninėse šalyse brangiausiai už kiaulieną buvo mokama Latvijoje (vidutiniškai 176,40 EUR/100 kg), šiek tiek pigiau Lenkijoje (170,65 EUR/100 kg) ir pigiausiai Estijoje (167,82 EUR/100 kg). Vokietijoje ir Ispanijoje, kurios yra didžiausios kiaulių augintojos ES, kiaulių skerdenos supirkimo kainos 2020 m. sausio–liepos mėn., palyginti su 2019 m. sausio–liepos mėn., atitinkamai padidėjo 9,88 proc. (iki 82,29 EUR/100 kg) ir 11,28 proc. (iki 172,85 EUR/kg).

Šaltiniai: ŽŪIKVC ((LŽŪMPRIS), EK  
Naudojant ŽŪIKVC (LŽŪMPRIS) duomenis, būtina nurodyti šaltinį

[2020-09-17](https://www.vic.lt/zumpris/2020/09/17/2020-m-sausio-liepos-men-lietuvoje-ir-kitose-es-salyse-skerdenu-supirkimo-kainos-didejo/)

[Mėsos sektoriaus vidaus rinkos apžvalgos](https://www.vic.lt/zumpris/category/mesos-sektorius/mesos-sektoriaus-vidaus-rinkos-apzvalgos/)